NUSƆSRƆ̃ 96
Yesu Tia Saul
Saul nye Romatɔ si wodzi le Tarso. Enye Farisitɔ, si nya Yudatɔwo fe Sea nyuie, eye elé fu Kristotɔwo. Ehea Kristotɔ ŋutsuwo kple nyɔnuwo doa goe tso wofe afewo me, eye wònana wodea wo gaxɔ me. Enɔ etefe esime nu vlo wɔha aɖe fu kpe nusrɔ̃la Stefano wòku.
Ke hã, Kristotɔ siwo nɔ Yerusalem dede gaxɔ me ɖeɖe mesɔ gbɔ na Saul o. Ebia tso nunɔlagã la si be wòana yeayi Damasko ale be yealé Kristotɔ siwo le afi ma. Esi Saul gogo dua la, kekeli aɖe klẽ fo xlãe, eye wòdze anyi ɖe anyigba. Ese gbe aɖe gblɔ be: ‘Saul, nu ka tae nèle yonyeme tim?’ Saul bia be: ‘Wò ame kae?’ Gbea ɖo eŋu nɛ be: ‘Nye Yesue. Yi Damasko, eye woagblɔ nu si nàwɔ la na wò.’ Saul fe ŋkuwo tsi le ɣeyiɣi kpui aɖe ko me, eye wòhiã be ame aɖe nalé efe alɔnu akplɔe ayi ɖe dua me.
Kristotɔ wɔnutefe aɖe si ŋkɔe nye Anania la nɔ Damasko. Yesu gblɔ nɛ le ŋutega me be: ‘Yi ɖe Yuda fe afe me le mɔ si woyɔna be Dzɔdzɔe la dzi, eye nàbia Saul ta.’ Anania gblɔ be: ‘Afetɔ, mese nya geɖe tso ŋutsu ma ŋu! Eléa wò nusrɔ̃lawo dea gaxɔ me!’ Gake Yesu gblɔ nɛ be: ‘Yi egbɔ. Metia Saul be wòaɖe gbefã nya nyuia na dukɔ geɖewo.’
Anania yi Saul gbɔ eye wògblɔ nɛ be: ‘Nɔvinye Saul, Yesu dɔm ɖe gbɔwò be maʋu wò ŋkuwo.’ Enumake Saul gakpɔ nu. Esrɔ̃ nu tso Yesu ŋu eye wòva zu eyomedzela. Fifia esi wonyrɔ Saul wòzu Kristotɔ la, edze gbefãɖeɖe gɔme le fufofewo, abe ehati Kristotɔ susɔeawo ke ene. Kpɔ ale si wòawɔ nuku na Yudatɔwo be woakpɔ Saul wòanɔ nu fiam amewo tso Yesu ŋu la le susu me ɖa? Wogblɔ be: ‘Ðe menye ŋutsu sia kee tia Yesu fe nusrɔ̃lawo yome oa?’
Saul ɖe gbefã na ame siwo nɔ Damasko la fe etɔ̃ sɔŋ. Yudatɔwo lé fu Saul eye wowɔ ɖoɖo be yewoawui. Gake nɔviawo se nu tso nugbeɖoɖoa ŋu eye wokpe ɖe eŋu wòsi. Wotsɔe de kusi aɖe me eye woɖiɖii to do aɖe si le dua fe gli me la me.
Esi Saul yi Yerusalem la, edze agbagba be yeawɔ ɖeka kple nɔvi siwo le afi ma. Gake wonɔ vɔvɔ̃m nɛ. Eya ta nusrɔ̃la dɔmenyotɔ aɖe si ŋkɔe nye Barnaba la kplɔ Saul va apostoloawo gbɔ, eye wòka ɖe edzi na wo be Saul trɔ vavã. Saul wɔ ɖeka kple hame si le Yerusalem eye woɖe gbefã nya nyuia dzonɔamemetɔe. Emegbe wova yɔe be Paulo.
“Kristo Yesu va xexea me be yeaɖe nu vɔ̃ wɔlawo. Nyee nye ame siawo dometɔ gãtɔ.”—1 Timoteo 1:15
ewe_Latn twi_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn